«Kvelertak» omdirigeres hit. For nakkegrepet, se Kvelertak (nakkegrep).

Erlend Hjelvik Foto: Christian Misje 
Kvelertak på Provinssirock, Finland 2013
**Kvelertak** er et norsk hardcore/metal-band fra Stavanger. Bandet ble startet i 2007 og består idag av Ivar Nikolaisen (vokal), Bjarte Lund Rolland (gitar), Maciek Ofstad (gitar), Vidar Landa (gitar), Marvin Nygaard (bass) og Håvard Takle Ohr (trommer). Stilmessig spiller bandet en krysning mellom ulike sjangere, hovedsakelig hardcore punk med black metal-elementer. Bandet kaller selv musikken sin «necro 'n' roll», og synger på norsk. Kvelertak har gitt ut fire album og vunnet fire Spellemannpriser.

Historie
--------

Bandet bestod i starten av vokalist Erlend Hjelvik, gitaristene Bjarte Lund Rolland, Vidar Landa og Anders Mosness og bassist Marvin Nygaard. I 2008 ble Kjetil Gjermundrød med på trommer mens Maciek Ofstad erstattet Mosness i 2009.

I januar 2009 ble bandet kåret til årets Zoom i Stavanger og sikret seg plass til Zoom-finalen i Oslo. Bandets låt «Blodtørst» ble kåret til Ukas Urørt av NRK P3 i februar 2009. Samme måned spilte Kvelertak på by:Larm, noe som sikret bandet en konsertplass på Roskildefestivalen der de spilte foran 3000 tilskuere. Bandet ble omtalt som årets «snakkis» i by:Larm-avisen, og fikk mye skryt av Lydverkets Ruben Gran. I 2009 spilte bandet på flere festivaler, deriblant Hole in the Sky og Øyafestivalen.

Mot slutten av 2009 signerte Kvelertak med plateselskapet Indie Recordings. Bandet ble også tildelt SR-bankens G9alt-stipend på 50 000 kroner. Bandet kvalifiserte seg til å være med i konkurransen om å bli Årets Urørt 2010 med låten «Ordsmedar av rang» i desember 2009. Kvelertak kom på andreplass i kåringen som ble avholdt i januar 2010, men sikret seg likevel mye ros og oppmerksomhet. I ettertid fortsatte «Ordsmedar av rang», og senere også «Mjød», å bli spilt jevnlig på radio. I mai 2010 ga Kvelertak ut sin første utgivelse «Mjød» som digital singel, og slapp i tillegg musikkvideo til låten. «Mjød» ble kåret til «Single of the Week» (*ukens singel*) av BBC to uker på rad.

Kvelertak lanserte det selvtitulerte debutalbumet *Kvelertak* 21. juni i 2010. Albumet ble spilt inn i GodCity Studios i Massachusetts, USA, og er produsert av Converges Kurt Ballou. Baroness' John Dyer Baizley har designet platens cover. Albumet mottok strålende kritikker og sikret Kvelertak priser i klassene rock og årets nykommer under Spellemannprisen i 2010. Bandet ble dessuten nominert til Nordic Music Prize 2010 for albumet. Sommeren 2010 ble Kvelertak booket til flere norske festivaler og dro på sin første Europaturné med Converge, Kylesa og Gaza.

19. februar 2011 mottok Kvelertak Statoil-stipendet på én million kroner under by:Larm. Stipendet har som formål å gi norske artister større mulighet til å markedsføre og markere seg internasjonalt. De ble i tillegg nominert til Kulturdepartementets talentutviklingspris Bendiksenprisen for 2011.

Fra 2011 til 2013 turnerte bandet i Norge, Europa og USA. Kronprins Haakon og kronprinsesse Mette-Marit var blant publikum da bandet spilte konsert i San Francisco.

I 2013 ga Kvelertak ut sitt andre album *Meir*. For albumet fikk de Spellemannprisen 2013 i klassen metal. Bandet spilte igjen på Roskildefestivalen i 2013, der de blant annet gjorde seg bemerket hos Metallica-vokalist James Hetfield. Marvin Nygaard ble kåret til Norges kjekkeste mann i 2013. Under første utdeling av P3 Gull i 2013, ble bandet nominert i klassen årets liveartist, en nominasjon de også fikk i 2014 og 2016.

I 2014 var bandet en av oppvarmerne på Metallicas «By Request Tour». Våren og høsten 2014 var bandet på to USA-turneer med Gojira og Mastodon.

I 2015 turnerte bandet med Slayer og Anthrax i Europa. Kvelertaks selvproduserte tredje album *Nattesferd* ble sluppet i 2016. For albumet vant bandet Spellemannprisen i klassen rock, sin fjerde Spellemannpris.

Høsten 2017 og våren 2018 turnerte bandet som oppvarmingsband på den europeiske delen av Metallica sin «Worldwired»-turné.

Mandag 16. juli 2018 meldte Erlend Hjelvik at han gir seg som vokalist i bandet. Under Fjellparkfestivalen fredag samme uke presenterte bandet Ivar Nikolaisen fra bandene Silver og The Good The Bad and The Zugly som ny vokalist. Året etter tok Håvard Takle Ohr over som trommeslager etter Kjetil Gjermundrød.

Bandet ga ut sitt femte album, *Endling*, i september 2023. Samme år fikk de Gammleng-prisen i klassen utøver og ble året etter nominert til Spellemannprisen 2023 i klassen årets utgivelse for albumet.

Diskografi
----------

* *Kvelertak* (2010)
* *Meir* (2013)
* *Nattesferd* (2016)
* *Splid* (2020)
* *Endling* (2023)

Medlemmer
---------

* Bjarte Lund Rolland – gitar
* Vidar Landa – gitar
* Marvin Nygaard – Bass
* Maciek Ofstad – gitar/vokal (2009–)
* Ivar Nikolaisen – vokal (2018–)
* Håvard Takle Ohr - trommer (2019-)

### Tidligere medlemmer

* Anders Mosness - gitar (2007–2009)
* Erlend Hjelvik - vokal (2007–2018)
* Kjetil Gjermundrød - trommer (2008-2019)
* Jan Thomas Rantaniitty - gitar (2007-2007)

Referanser
----------

1. ↑  «Strømløse Kvelertak». *aftenbladet.no*. 30. juni 2009. Besøkt 31. juli 2018.
2. ↑  «Kvelertak til Zoom-finalen i Oslo». *Aftenbladet*. Besøkt 9. februar 2016. [*død lenke*]
3. ↑  «Kvelertak». *NRK P3*. Besøkt 9. februar 2016.
4. ↑  «Intervju: Kvelertak». *www.groove.no*. Besøkt 9. februar 2016.
5. ↑  «Kvelertak på Bylarm». *arkiv.nrk.no*. Besøkt 9. februar 2016.
6. ↑  «Kvelertak Gigography, Tour History & Past Concerts – Songkick». Besøkt 9. februar 2016.
7. ↑  «Kvelertak er G9ale». *Aftenbladet*. Arkivert fra originalen 5. mars 2016. Besøkt 9. februar 2016.
8. ↑  «Storfornøyd med vinner-formelen». *NRK P3*. Besøkt 9. februar 2016.
9. ↑  «Kvelertak på BBC». *VG*. Besøkt 9. februar 2016.
10. ↑  «Strålende kritikker for debutalbum». *www.h-avis.no*. Besøkt 9. februar 2016.
11. ↑  Punknews.org. «Tours: Converge / Kylesa / Gaza / Kvelertak (Europe)». *www.punknews.org*. Besøkt 9. februar 2016.
12. ↑  «Kvelertak vant én million kroner». *VG*. Besøkt 9. februar 2016.
13. ↑  «Kronprinsparet på Kvelertak-konsert: Helt konge!». *VG*. Besøkt 9. februar 2016.
14. ↑  «Kvelertak fikk besøk av Metallica-vokalisten på scenen». *Dagbladet.no*. Besøkt 9. februar 2016.
15. ↑  «Marvin Nygaard - Norges kjekkeste mann». *www.facebook.com*. Besøkt 5. juli 2022.
16. ↑  «Kvelertak - SUMMER 2014 // METALLICA - SONISPHERE | Facebook». *www.facebook.com*. Besøkt 9. februar 2016.
17. ↑  «Get the Tissues: Mastodon, Gojira, Kvelertak to Tour Together». *MetalSucks*. Besøkt 9. februar 2016.
18. ↑  «Kvelertak announce European tour with Slayer and Anthrax». *Music Norway EN*. Arkivert fra originalen 2. februar 2017. Besøkt 10. februar 2016.
19. ↑  «Metallica tar med Kvelertak på turné». *VG* **(norsk)**. Besøkt 16. mars 2017.
20. ↑  «Her er den nye vokalisten i Kvelertak». *gaffa.no*. Arkivert fra originalen 21. juli 2018. Besøkt 21. juli 2018.
21. ↑  «Årets Rolf Gammlengpriser til elleve kunstnere». *ballade.no*. 7. november 2023. Besøkt 26. november 2023.
22. ↑  «Dette er dei nominerte til Spellemannprisen». *nrk.no*. 29. februar 2024. Besøkt 29. mars 2024.

Eksterne lenker
---------------

* (en) Offisielt nettsted Rediger på Wikidata

* (en) Kvelertak – kategori av bilder, video eller lyd på Commons Rediger på Wikidata
* (en) Kvelertak på Internet Movie Database Rediger på Wikidata
* (en) Kvelertak på Apple Music Rediger på Wikidata

* (en) Kvelertak på Discogs Rediger på Wikidata

* (en) Kvelertak på MusicBrainz Rediger på Wikidata

* (en) Kvelertak på Spotify Rediger på Wikidata

* (en) Kvelertak på Songkick Rediger på Wikidata

* (en) Kvelertak på Last.fm Rediger på Wikidata

* (en) Kvelertak på Genius — sangtekster Rediger på Wikidata

* (en) Kvelertak på AllMusic Rediger på Wikidata
* Kvelertak på Twitter Rediger på Wikidata

* Kvelertak på Facebook Rediger på Wikidata

* Kvelertak på Instagram Rediger på Wikidata

* Kvelertak på YouTube Rediger på Wikidata

* Kvelertak på Myspace Rediger på Wikidata

* Kvelertak på TikTok Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |